അവിഹിത ബന്ധം പുറത്താകാതിരിക്കാന് പൂര്ണഗര്ഭിണിയെയും ഏഴുവയസുകാരനേയും കൊലപ്പെടുത്തി ആക്രമണത്തിനിടെ പാതി പ്രസവിച്ചനിലയില് യുവതി ശിക്ഷ പറയുന്ന ദിവസം പ്രതിയുടെ ആത്മഹത്യാശ്രമം പാലക്കാട്: മലപ്പുറം കാടാമ്ബുഴയില് പൂര്ണഗര്ഭിണിയെയും മകനെയും കൊലപ്പെടുത്തിയ കേസിലെ പ്രതി പാലക്കാട് ജയിലില് ആത്മഹത്യയ്ക്ക് ശ്രമിച്ചു. വെട്ടിച്ചിറ ചാലിയത്തൊടി മുഹമ്മദ് ഷരീഫാ42ണ് ബുധനാഴ്ച രാവിലെ പാലക്കാട് ജില്ലാ ജയിലില്വെച്ച് കൈഞരമ്ബ് മുറിച്ചത്. കേസില് ബുധനാഴ്ച ശിക്ഷ വിധിക്കാനിരിക്കെയാണ് പ്രതിയുടെ ആത്മഹത്യാശ്രമം. ഷരീഫിനെ പിന്നീട് ആശുപത്രിയില് പ്രവേശിപ്പിച്ചു. ഇയാള് നേരത്തെയും ആത്മഹത്യയ്ക്ക് ശ്രമിച്ചിരുന്നു. കാടാമ്ബുഴ തുവ്വപ്പാറ വലിയപീടിയേക്കല് ഉമ്മുസല്മ 26, മകന് മുഹമ്മദ് ദില്ഷാദ് ഏഴ് എന്നിവരെ കൊലപ്പെടുത്തിയ കേസില് പ്രതി മുഹമ്മദ് ഷരീഫ് കുറ്റക്കാരനാണെന്ന് മഞ്ചേരി അഡീഷണല് സെഷന്സ് കോടതി കഴിഞ്ഞദിവസം കണ്ടെത്തിയിരുന്നു. പത്തുമാസം ഗര്ഭിണിയായ ഉമ്മുസല്മയെ വീട്ടില് അതിക്രമിച്ചുകയറിയ പ്രതി കഴുത്തുഞെരിച്ചാണ് കൊലപ്പെടുത്തിയത്. കണ്ടുനിന്ന മകന് ദില്ഷാദിനെയും ഇതേരീതിയില് കൊലപ്പെടുത്തി. കൊലപാതകത്തിനിടെ ഉമ്മുസല്മ പാതി പ്രസവിക്കുകയും ശുശ്രൂഷകിട്ടാതെ നവജാതശിശു മരിക്കുകയുംചെയ്തു. ദിവസങ്ങള്ക്കുശേഷം നാട്ടുകാരാണ് മൃതദേഹങ്ങള് കിടപ്പുമുറിയില് പുഴുവരിച്ചനിലയില് കണ്ടെത്തിയത്. കൊലപാതകം, കൊല്ലണമെന്ന ലക്ഷ്യത്തോടെ വീട്ടില് അതിക്രമിച്ചുകയറല്, ഗര്ഭസ്ഥശിശുവിനെ കൊല്ലണമെന്ന ലക്ഷ്യത്തോടെയുള്ള കുറ്റകൃത്യം എന്നീ വകുപ്പുകളാണ് പ്രതിയുടെ പേരില് ചുമത്തിയിരുന്നത്. ഇവയെല്ലാം പ്രോസിക്യൂഷന് തെളിയിക്കാനായി. യുവതിയും മകനും ആത്മഹത്യചെയ്തതാണെന്ന പ്രതിഭാഗത്തിന്റെ വാദം കോടതി അംഗീകരിച്ചില്ല. ദൃക്സാക്ഷികളില്ലാത്ത കേസില് കല്പ്പകഞ്ചേരി പോലീസ് ശേഖരിച്ച സാഹചര്യത്തെളിവുകളും ശാസ്ത്രീയ കണ്ടെത്തലുകളുമാണ് നിര്ണായകമായത്. 2017ജൂണിലായിരുന്നു കേസിനാസ്പദമായ സംഭവം. കരാറുകാരനായ പ്രതി വീടുപണിക്ക് വന്നപ്പോഴാണ് ഭര്ത്താവുമായി പിരിഞ്ഞ് കഴിയുന്ന വീട്ടില് കഴിയുകയായിരുന്ന ഉമ്മുസല്മയെ പരിചയപ്പെടുന്നത്. പിന്നീട് ഉമ്മുസല്മ ഗര്ഭിണിയാകുകയും പ്രസവശേഷം ഷരീഫിനൊപ്പം താമസിക്കണമെന്ന് നിര്ബന്ധം പിടിക്കുകയുംചെയ്തു. ഇതോടെയാണ് ഭാര്യയും മക്കളുമുള്ള ഷരീഫ് തന്റെ രഹസ്യബന്ധം പുറത്തറിയാതിരിക്കാന് ആസൂത്രിതമായി കൊലപാതകം നടത്തിയെന്ന് പോലീസ് പറയുന്നു. വളാഞ്ചേരി സിഐ കെഎ സുലൈമാന്റെ നേതൃത്വത്തിലാണ് കേസ് അന്വേഷിച്ചത്. പ്രോസിക്യൂഷനു വേണ്ടി അഡ്വ. സി വാസുവാണ് ഹാജരായത്.